CELEX: 32006R0915
Language: el
Date: 2006-06-21 00:00:00
Title: Κανονισμός (ΕΚ) αριθ. 915/2006 της Επιτροπής, της  21ης Ιουνίου 2006 , για την τροποποίηση του κανονισμού (ΕΚ) αριθ. 2148/96 για τον καθορισμό των κανόνων αξιολόγησης και ελέγχου των ποσοτήτων γεωργικών προϊόντων που περιλαμβάνονται στα αποθέματα δημόσιας παρέμβασης

22.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 169/10
            
         
      ΚΑΝΟΝΙΣΜΌΣ (ΕΚ) αριθ. 915/2006 ΤΗΣ ΕΠΙΤΡΟΠΉΣ
   
   της 21ης Ιουνίου 2006
   για την τροποποίηση του κανονισμού (ΕΚ) αριθ. 2148/96 για τον καθορισμό των κανόνων αξιολόγησης και ελέγχου των ποσοτήτων γεωργικών προϊόντων που περιλαμβάνονται στα αποθέματα δημόσιας παρέμβασης
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3492/90 του Συμβουλίου, της 27ης Νοεμβρίου 1990, για τον καθορισμό των στοιχείων που λαμβάνονται υπόψη στους ετήσιους λογαριασμούς για τη χρηματοδότηση των μέτρων παρεμβάσεως με τη μορφή δημόσιας αποθεματοποίησης από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), και ιδίως το άρθρο 8,
   Εκτιμώντας τα ακόλουθα:
   
               (1)
            
            
               Το παράρτημα ΙΙΙ του κανονισμού (ΕΚ) αριθ. 2148/96 της Επιτροπής (2) ορίζει τους κανόνες για τη διαδικασία φυσικού ελέγχου των γεωργικών προϊόντων που βρίσκονται σε δημόσια αποθεματοποίηση.
            
         
               (2)
            
            
               Η δημόσια αποθεματοποίηση της ζάχαρης άρχισε το 2005 σύμφωνα με τους κανόνες που προβλέπονται στον κανονισμό (ΕΚ) αριθ. 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης (3) και στον κανονισμό (ΕΚ) αριθ. 1262/2001 της Επιτροπής, της 27ης Ιουνίου 2001, για τον καθορισμό των λεπτομερειών εφαρμογής του κανονισμού (ΕΚ) αριθ. 1260/2001 του Συμβουλίου όσον αφορά την αγορά και την πώληση ζάχαρης από τους οργανισμούς παρέμβασης (4). Ωστόσο, κρίνεται σκόπιμο να καθοριστούν νέοι λεπτομερείς κανόνες στον κανονισμό (ΕΚ) αριθ. 2148/96 για τη διαδικασία του φυσικού ελέγχου των αποθηκών όσον αφορά τη ζάχαρη.
            
         
               (3)
            
            
               Ως εκ τούτου, ο κανονισμός (ΕΚ) αριθ. 2148/96 πρέπει να τροποποιηθεί αναλόγως.
            
         
               (4)
            
            
               Δεδομένου ότι η παρέμβαση στη ζάχαρη άρχισε την περίοδο εμπορίας 2004/2005 χωρίς να καθοριστούν λεπτομερείς κανόνες απογραφής, ο τρόπος με τον οποίο ορισμένα κράτη μέλη οργάνωσαν την αποθεματοποίηση ποσοτήτων ζάχαρης καθιστά εξαιρετικά δύσκολη τη διενέργεια απογραφής σύμφωνα με τις κανονικές διαδικασίες. Συνεπώς, πρέπει να καθοριστούν μεταβατικοί κανόνες για τα αποθέματα ζάχαρης από τις περιόδους εμπορίας 2004/2005 και 2005/2006.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ΕΓΤΠΕ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα ΙΙΙ του κανονισμού (ΕΚ) αριθ. 2148/96 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Ιουνίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 337 της 4.12.1990, σ. 3.
   
      (2)  ΕΕ L 288 της 9.11.1996, σ. 6. Κανονισμός όπως τροποποιήθηκε με τον κανονισμό (ΕΚ) αριθ. 808/1999 (ΕΕ L 102 της 17.4.1999, σ. 70).
   
      (3)  ΕΕ L 178 της 30.6.2001, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 39/2004 της Επιτροπής (ΕΕ L 6 της 10.1.2004, σ. 16).
   
      (4)  ΕΕ L 178 της 30.6.2001, σ. 48. Κανονισμός όπως τροποποιήθηκε με τον κανονισμό (ΕΚ) αριθ. 218/2006 (ΕΕ L 38 της 9.2.2006, σ. 19).
   
      ΠΑΡΑΡΤΗΜΑ
      Στο παράρτημα ΙΙΙ του κανονισμού (ΕΚ) αριθ. 2148/96 προστίθενται τα ακόλουθα σημεία:
      
         «VII —   ΖΑΧΑΡΗ ΧΥΜΑ (1)
         
         A.   Διαδικασία φυσικού ελέγχου για τα δημόσια αποθέματα ζάχαρης από την περίοδο εμπορίας 2006/07 και μετά:
         
                     1.
                  
                  
                     Επιλογή των σιλό, θαλάμων ή χώρων αποθήκευσης που πρέπει να ελεγχθούν και που αντιστοιχούν στο 5 % τουλάχιστον της συνολικής αποθεματοποιημένης ποσότητας ζάχαρης χύμα στη δημόσια παρέμβαση.
                     Η επιλογή πραγματοποιείται βάσει των λογιστικών στοιχείων του οργανισμού παρέμβασης, ωστόσο δεν ανακοινώνεται εκ των προτέρων στον αποθεματοποιητή.
                  
               
                     2.
                  
                  
                     Φυσικός έλεγχος:
                     
                                 —
                              
                              
                                 εξακρίβωση της παρουσίας της ζάχαρης χύμα στα σιλό, στις αποθήκες ή στους θαλάμους που έχουν επιλεγεί,
                              
                           
                                 —
                              
                              
                                 σύγκριση των λογιστικών στοιχείων του αποθεματοποιητή και του οργανισμού παρέμβασης,
                              
                           
                                 —
                              
                              
                                 ταυτοποίηση της ζάχαρης χύμα,
                              
                           
                                 —
                              
                              
                                 έλεγχος των συνθηκών αποθεματοποίησης και σύγκριση του τόπου αποθεματοποίησης και της ταυτοποίησης της ζάχαρης χύμα με τα λογιστικά στοιχεία της αποθήκης,
                              
                           
                                 —
                              
                              
                                 εκτίμηση των αποθεματοποιημένων ποσοτήτων σύμφωνα με μέθοδο που έχει εγκριθεί προηγουμένως από τον οργανισμό παρέμβασης και της οποίας λεπτομερής περιγραφή βρίσκεται στην έδρα του οργανισμού παρέμβασης.
                              
                           
               
                     3.
                  
                  
                     Πρέπει να βρίσκεται διαθέσιμο, σε κάθε τόπο αποθεματοποίησης, το σχέδιο αποθήκης καθώς και τα έγγραφα καταμέτρησης για κάθε σιλό ή θάλαμο αποθήκευσης.
                     Η ζάχαρη χύμα πρέπει να αποθεματοποιείται κατά τρόπο ώστε να είναι δυνατό να πραγματοποιείται ογκομετρικός έλεγχος.
                  
               B.   Διαδικασία φυσικού ελέγχου για τα δημόσια αποθέματα ζάχαρης από τις περιόδους εμπορίας 2004/05 και 2005/06:
         
                     1.
                  
                  
                     Σε περίπτωση που δεν είναι δυνατό να εφαρμοστούν οι διαδικασίες απογραφής που αναφέρονται ανωτέρω στο σημείο Α, ο οργανισμός παρέμβασης σφραγίζει επίσημα όλα τα σημεία εισόδου και εξόδου των σιλό/αποθηκών. Ο οργανισμός παρέμβασης ελέγχει την ακεραιότητα των σφραγίσεων σε μηνιαία βάση προκειμένου να εξασφαλίσει ότι παραμένουν άθικτες. Οι έλεγχοι αυτοί περιγράφονται λεπτομερώς σε έκθεση. Δεν επιτρέπεται η πρόσβαση στα αποθέματα χωρίς την παρουσία ελεγκτή του οργανισμού παρέμβασης.
                     Το κράτος μέλος μεριμνά ώστε η διαδικασία σφράγισης να παρέχει εγγυήσεις ως προς την ακεραιότητα των αποθεματοποιημένων προϊόντων της παρέμβασης.
                  
               
                     2.
                  
                  
                     Πρέπει επίσης να διεξάγεται έλεγχος για την εξακρίβωση των συνθηκών αποθεματοποίησης και της καλής διατήρησης του προϊόντος τουλάχιστον μια φορά ανά έτος.
                  
               Γ.   Διαδικασία σε περίπτωση διαπίστωσης διαφορών
         Επιτρέπεται απόκλιση κατά τον ογκομετρικό έλεγχο των προϊόντων.
         Το άρθρο 6 εφαρμόζεται εφόσον το βάρος του προϊόντος που έχει αποθεματοποιηθεί και έχει διαπιστωθεί κατά τον επιτόπιο έλεγχο (ογκομετρικός έλεγχος) διαφέρει από το λογιστικό βάρος κατά 5 % ή περισσότερο για τη ζάχαρη χύμα στην περίπτωση αποθεματοποίησης σε σιλό ή σε επίπεδη αποθήκη.
         Σε περίπτωση αποθεματοποίησης ζάχαρης χύμα σε σιλό/αποθήκη, μπορούν να ληφθούν υπόψη οι ποσότητες που υπολογίστηκαν κατά τη ζύγιση στην είσοδο στην αποθεματοποίηση και όχι εκείνες που προκύπτουν από την ογκομετρική αξιολόγηση όταν η εν λόγω αξιολόγηση δεν παρουσιάζει το επιθυμητό επίπεδο ακρίβειας και η απόκλιση που παρατηρείται μεταξύ των δύο τιμών δεν είναι υπερβολική.
         Ο οργανισμός παρέμβασης χρησιμοποιεί τη μέθοδο που προβλέπεται στην τρίτη παράγραφο όταν οι περιστάσεις που αξιολογούνται για κάθε περίπτωση χωριστά το αιτιολογούν και υπό την ευθύνη του. Γίνεται σχετική αναφορά στα πρακτικά.
         VIII —   ΖΑΧΑΡΗ ΣΕ ΣΥΣΚΕΥΑΣΙΑ (1)
         
         A.   Διαδικασία φυσικού ελέγχου για τα δημόσια αποθέματα ζάχαρης από την περίοδο εμπορίας 2006/07 και μετά:
         
                     1.
                  
                  
                     Επιλογή των παρτίδων που αντιστοιχεί στο 5 % της αποθεματοποιημένης ποσότητας στη δημόσια παρέμβαση. Οι παρτίδες που πρέπει να ελεγχθούν επιλέγονται πριν από την επίσκεψη στην αποθήκη βάσει των λογιστικών στοιχείων του οργανισμού παρέμβασης, ωστόσο δεν ανακοινώνονται εκ των προτέρων στον αποθεματοποιητή.
                  
               
                     2.
                  
                  
                     Επιτόπιος έλεγχος της παρουσίας των παρτίδων που έχουν επιλεγεί και της σύνθεσής τους:
                     
                                 —
                              
                              
                                 αναγνώριση των αριθμών ελέγχου των παρτίδων και των σάκων σύμφωνα με τα δελτία αγορών ή εισόδου,
                              
                           
                                 —
                              
                              
                                 σύγκριση των λογιστικών στοιχείων των αποθεματοποιητών και του οργανισμού παρέμβασης,
                              
                           
                                 —
                              
                              
                                 κατάσταση της συσκευασίας.
                              
                           Για τη ζάχαρη που έχει συσκευασθεί σε σάκους των 50 kg:
                     
                                 —
                              
                              
                                 ζύγισμα των παλετών (1 στις 20) και των σάκων (1 ανά παλέτα που ζυγίζεται),
                              
                           
                                 —
                              
                              
                                 οπτικός έλεγχος του περιεχομένου ενός σάκου ανά δέκα παλέτες που ζυγίζονται.
                              
                           Για τη ζάχαρη που έχει συσκευασθεί σε “μεγάλους σάκους”:
                     
                                 —
                              
                              
                                 ζύγισμα ενός σάκου στους 20,
                              
                           
                                 —
                              
                              
                                 οπτικός έλεγχος του περιεχομένου ενός σάκου ανά 20 μεγάλους σάκους που ζυγίζονται.
                              
                           
               
                     3.
                  
                  
                     Περιγραφή στην έκθεση απογραφής των παρτίδων που αποτέλεσαν αντικείμενο φυσικού ελέγχου και των ελλείψεων/αδυναμιών που διαπιστώθηκαν.
                  
               B.   Διαδικασία φυσικού ελέγχου για τα δημόσια αποθέματα ζάχαρης από τις περιόδους εμπορίας 2004/05 και 2005/06:
         
                     1.
                  
                  
                     Σε περίπτωση που δεν είναι δυνατό να εφαρμοστούν οι διαδικασίες απογραφής που αναφέρονται ανωτέρω στο σημείο Α, ο οργανισμός παρέμβασης σφραγίζει επίσημα όλα τα σημεία εισόδου και εξόδου των σιλό/αποθηκών. Ο οργανισμός παρέμβασης ελέγχει την ακεραιότητα των σφραγίσεων σε μηνιαία βάση προκειμένου να εξασφαλίσει ότι παραμένουν άθικτες. Οι έλεγχοι αυτοί περιγράφονται λεπτομερώς σε έκθεση. Δεν επιτρέπεται η πρόσβαση στα αποθέματα χωρίς την παρουσία ελεγκτή του οργανισμού παρέμβασης.
                     Το κράτος μέλος μεριμνά ώστε η διαδικασία σφράγισης να παρέχει εγγυήσεις ως προς την ακεραιότητα των αποθεματοποιημένων προϊόντων της παρέμβασης.
                  
               
                     2.
                  
                  
                     Πρέπει επίσης να διεξάγεται έλεγχος για την εξακρίβωση των συνθηκών αποθεματοποίησης και της καλής διατήρησης του προϊόντος τουλάχιστον μια φορά ανά έτος.
                  
               
      
         (1)  Η απογραφή διενεργείται στα αποθέματα τα οποία αποτελούν αντικείμενο σύμβασης αποθεματοποίησης.»